pythainlp/thai_wikipedia_clean_20230101 huggingface dataset:
ตั้งแต่ช่วงปลายคริสต์ศตวรรษที่ 20 ได้มีการรื้อฟื้นความสนใจในตัวเธออีกครั้ง: ใน ค.ศ. 1980 "An American Anarchist: The Life of Voltairine de Cleyre" เขียนโดย พอล อาฟริช ถูกตีพิมพ์โดยสำนักพิมพ์มหาวิทยาลัยพรินซ์ตัน (Princeton University Press) ใน ค.ศ. 1978 งานเก็บรวบรวมคำปราศรัยของเธอชื่อ "The First Mayday: The Haymarket Speeches, 1895–1910" ถูกตีพิมพ์โดย Libertarian Book Club ใน ค.ศ. 2004 AK Press ได้ออกหนังสือ "The Voltairine de Cleyre Reader" ออกมา ใน ค.ศ. 2005 งานเก็บรวบรวมคำปราศรัยและบทความของเธออีกสองงานถูกตีพิมพ์ออกมา ชื่อว่า "Exquisite Rebel: The Essays of Voltairine De Cleyre – Anarchist, Feminist, Genius" ซึ่งมีเพรสลีและ คริสพิน ซาร์ตเวลล์ (Crispin Sartwell) เป็นบรรณาธิการและถูกตีพิมพ์โดย SUNY Press และ "Gates of Freedom: Voltairine De Cleyre and the Revolution of the Mind" จากสำนักพิมพ์มหาวิทยาลัยมิชิแกน (University of Michigan Press) เอกสารของเธอถูกเก็บไว้ที่ YIVO Institute for Jewish Research ในนครนิวยอร์ก ใน ค.ศ. 2018 "เดอะนิวยอร์กไทมส์" ได้เผยแพร่ข่าวมรณกรรมของเธอย้อนหลัง
แมรี ซอเมอร์วิลล์
ศาลเจ้าพ่อเสือ (เสาชิงช้า)
ราชสมาคมภูมิศาสตร์แห่งสกอตแลนด์
ราชสมาคมภูมิศาสตร์แห่งสกอตแลนด์ (, ย่อ: RSGS) เป็นองค์กรการกุศลเพื่อการศึกษาในเมืองเพิร์ท ประเทศสกอตแลนด์ ก่อตั้งขึ้นใน พ.ศ. 2427 มีวัตถุประสงค์เพื่อพัฒนาวิชาทางภูมิศาสตร์ให้ก้าวหน้าไปทั่วโลก การสร้างแรงบันดาลใจให้ผู้คนเข้ามาเรียนรู้เพิ่มเติมเกี่ยวกับโลกรอบตัว และจัดหาแหล่งข้อมูลทางภูมิศาสตร์ที่เชื่อถือได้และเป็นกลาง
นอกเหนือจากนั้น สมาคมยังให้ความสำคัญต่อการเปลี่ยนแปลงทางภูมิอากาศ อาทิ มีการประชุมสุดยอดด้านสภาพอากาศแบบฉุกเฉิน, ห้า(คำถาม)เพื่ออนาคต, การรวมตัวของสมาคมภูมิศาสตร์ระหว่างประเทศ, การทำบล็อกและวิดีโอเกี่ยวการเปลี่ยนแปลงสภาพภูมิอากาศ ซึ่งถือว่าเป็นงานหลักของสมาคมเช่นเดียวกัน
อักษรโซราเบ
เจสซี (นักดนตรี)
เจสสิกา โฮ (เกิด 17 ธันวาคม ค.ศ. 1988) เป็นที่รู้จักกันดีด้วยชื่อในวงการว่า เจสซี เธอเป็นแร็ปเปอร์ นักร้อง เธอเป็นชาวเกาหลีแท้ ๆ เธอเกิดที่นิวยอร์ก เติบโตในนิวเจอร์ซีย์ และย้ายไปเกาหลีใต้เมื่ออายุ 15 ปี
เจสซีเดบิวต์ในเกาหลีใต้ในปี 2005 และเป็นส่วนหนึ่งของกลุ่มฮิปฮอป Uptown ชั่วคราวในปี 2006 หลังจากหายไปชั่วครู่เธอกลับมาเล่นดนตรีอีกครั้งในฐานะส่วนหนึ่งของวงดนตรีฮิปฮอปทริโอ ลักกีเจ และในฐานะศิลปินเดี่ยวภายใต้สังกัด วายเอ็มซี เอนเตอร์เทนเมนต์ จนกระทั่งยุบวงไปในปี 2016 หลังจากสัญญากับ YMC สิ้นสุดลง เธอก็ย้ายไปอยู่ที่ค่ายเพลง พี เนชั่น ของ Psy ในปี 2019 โดยเป็นศิลปินคนแรกที่เซ็นสัญญากับ YMC ซึ่งเธอยังคงทำงานเดี่ยวต่อไป ซิงเกิลเดี่ยวและซิงเกิลที่ร่วมงานกันของเธอประสบความสำเร็จในเชิงพาณิชย์ โดยมีผลงานเพลง 10 อันดับแรกในแกออนดิจิทัลชาร์ต จำนวน 5 เพลง ซึ่งซิงเกิลเดี่ยวที่มีอันดับสูงสุดของเธอคือ "Nunu Nana" และซิงเกิลที่ติดอันดับชาร์ต "Don't Touch Me" ที่เป็นส่วนหนึ่งของ Refund Sisters
เจสซีมีชื่อเสียงในรายการวาไรตี้ของเกาหลี เธอได้รับความนิยมในกระแสหลักโดยเป็นส่วนหนึ่งของ "Unpretty Rapstar" ซีซันแรก รายการแข่งขันฮิปฮอปของ เอ็มเน็ต ซึ่งเธอได้อันดับที่สอง เธอยังทำหน้าที่เป็นผู้ตัดสินในรายการแข่งขัน "High School Rapper" และ "Cap-teen" ตลอดจนเป็นเจ้าภาพในรายการทอล์คโชว์บนยูทูบของเธอเองกับ เอสบีเอส, "Jessi's Showterview" เธอยังมีชื่อเสียงจากการปรากฏตัวเป็นประจำในรายการที่มีนักแสดงตลก ยูแจซอก เช่น การเป็นแขกรับเชิญใน "Running Man" และ "Hangout with Yoo" รวมถึงการเป็นนักแสดงหลักในซีรีส์ "Sixth Sense"
2548-2557: เริ่มต้นอาชีพและ Lucky J.
เจสซีเปิดตัวด้วยซิงเกิลอัลบั้ม "Get Up" ในปี พ.ศ. 2548 ต่อมาในปี พ.ศ. 2549 กลุ่มฮิปฮอป Uptown ได้นำเสนอเธอในอัลบั้ม "Testimony" แทนที่นักร้องดั้งเดิม ยุนมิแร ซิงเกิลอัลบั้มที่สองของเจสซีชื่อ "The Rebirth" วางจำหน่ายในเดือนมกราคม 2009 หลังจากเปิดตัวเพลง เธอได้หยุดพักงานดนตรีและออกจากเกาหลีเพื่อกลับไปอเมริกา
ในปี พ.ศ. 2557 หลังจากหายไป 5 ปี เจสซีก็กลับมาในฐานะสมาชิกวงฮิปฮอปทริโออย่างลักกีเจ กับแร็ปเปอร์เจคยุน และนักร้อง J-Yo ลักกีเจเดบิวต์ด้วยซิงเกิล "Can You Hear Me" ภายใต้ วายเอ็มซ๊ เอนเตอร์เทนเมนต์ ในเดือนกรกฎาคมของปีนั้น
2558–2561: บทบาททางโทรทัศน์และ "Un2verse".
ตั้งแต่เดือนมกราคมถึงมีนาคม พ.ศ. 2558 เจสซีได้เข้าร่วมซีซันแรกของ "Unpretty Rapstar" ซึ่งเป็นภาคแยกของรายการ "Show Me The Money" "Unpretty Rapstar" เป็นรายการเอาชีวิตรอดของแร็ปเปอร์หญิงโดยผู้เข้าแข่งขันจะแข่งขันกันเพื่อโอกาสในการแสดงบนแทร็กในอัลบั้มรวมเพลง เจสซีได้รับเลือกให้เป็นผู้ชนะอันดับสองของรายการจากการโหวตของผู้ชม หลังจากที่เธอปรากฏตัวในรายการ "Unpretty Rapstar" เจสซีได้เป็นนักร้องรับเชิญในซิงเกิลของเจวายพี "Who's Your Mama?" และร้องมิวสิกวิดีโอของเพลงนั้น ซึ่งเปิดตัวในเดือนเมษายน 2558 เพลงนี้มีอันดับสูงสุดใน 9 ชาร์ตเพลงหลักในเกาหลีทันทีที่ปล่อยออกมา เธอปล่อยซิงเกิลแร็พเดี่ยวครั้งแรกชื่อว่า "Ssenunni" เมื่อวันที่ 15 กันยายน เมื่อวันที่ 16 ตุลาคม พ.ศ. 2558 เจสซีได้แสดงในสหรัฐอเมริกาเป็นครั้งแรกที่โรงละคร Belasco ในลอสแอนเจลิสร่วมกับคู่หูฮิปฮอปอย่าง Mighty Mouth
ในปี พ.ศ. 2559 เจสซีได้รับเลือกให้ออกรายการ "Sister's Slam Dunk" ในปี พ.ศ. 2560 เจสซีได้ออกซิงเกิลแร็พชื่อ "Gucci" จากมินิอัลบั้มแรกของเธอที่ชื่อ "Un2verse" ซึ่งเปิดตัวเมื่อวันที่ 13 กรกฎาคมทั้งคู่ จากนั้นในวันที่ 6 กรกฎาคม พ.ศ. 2561 เธอได้เปิดตัวอีกหนึ่งซิงเกิลชื่อ "Down"
"2562–" ปัจจุบัน: P Nation และ "Nuna".
สัญญาของเจสซีกับวายเอ็มซี เอนเตอร์เทนเมนต์ได้สิ้นสุดในเดือนตุลาคม พ.ศ. 2561 และในเดือนมกราคม พ.ศ. 2562 เธอได้เซ็นสัญญากับค่ายเพลงพี เนชัน ของไซ ซิงเกิลแรกของเธอภายใต้ชื่อ Who Dat B วางจำหน่ายวันแรกเมื่อวันที่ 23 กันยายน พ.ศ. 2562 "Who Dat B" ขึ้นสูงสุดที่อันดับ 8 ในชาร์ต เวิลด์ดิจิทัลซองเซลส์ และอันดับที่ 68 ใน "บิลบอร์ด" โคเรียเคป็อปฮอต 100. เธอได้ปล่อยซิงเกิลแร็พ "Drip" ฟีเจอริ่ง เจย์ พาร์ก เมื่อวันที่ 2 พฤศจิกายน ผลงานเพลงที่ร้องร่วมกันนี้ได้ติดอันดับที่ 16 ในชาร์ตเพลงโลก
เมื่อวันที่ 4 มิถุนายน พ.ศ. 2563 เจสซีได้ออกรายการวาไรตี้ใหม่ของเธอเอง มีชื่อว่า "Jessi's Showterview" ในช่องยูทูบ Mobidic ของเอสบีเอส
นักร้องคนนี้เปิดตัวเอกซ์เทนเดดเพลย์ชุดที่สอง Nuna เมื่อวันที่ 30 กรกฎาคม ซิงเกิล "Nunu Nana" ปล่อยตัวมาในกับอีพี "Nunu Nana" ขึ้นอันดับ 2 ในแกออนดิจิทัลชาร์ต และกลายเป็นซิงเกิลแรกที่ติดอันดับท็อปเท็นในฐานะศิลปินเดี่ยวและเป็นซิงเกิลเดี่ยวที่มีอันดับสูงสุด เมื่อวันที่ 14 สิงหาคม มิวสิกวิดีโอของเพลง "Numb" ได้รับการปล่อยตัว
เจสซีเข้าร่วมในรายการเรียลลิตี้วาไรตี้โชว์ทางช่อง MBC ชื่อ "Hangout with Yoo" ในเดือนสิงหาคม พ.ศ. 2563 ในฐานะสมาชิกของ Refund Sisters (환불 원정대) ซูเปอร์กรุ๊ปที่มีสมาชิกสี่คน กลุ่มประกอบด้วยเจสซีพร้อมด้วยนักร้องเกาหลี อี ฮโยรี, ออม จุง-ฮวา และ ฮวาซา พวกเขาเดบิวต์เมื่อวันที่ 10 ตุลาคม ด้วยซิงเกิลเดบิวต์ "Don't Touch Me" ซิงเกิล "Don't Touch Me" ติดอันดับสูงสุดบนแกออนดิจิทัลชาร์ตเป็นเวลาสองสัปดาห์ติดต่อกัน
นอกจากนี้ เธอยังได้เป็นส่วนหนึ่งของนักแสดงนำของรายการวาไรตี้ทางช่อง ทีวีเอ็น อย่าง "Sixth Sense" ซึ่งพาเธอกับยูแจซอกมาพบกันอีกครั้ง และเปิดตัวรายการในเดือนกันยายน พ.ศ. 2563 เธอได้กลับมาเล่นซีซันที่สองของซีรีส์ ซึ่งเริ่มออกอากาศในเดือนมิถุนายน พ.ศ. 2564
เมื่อวันที่ 17 มีนาคม พ.ศ. 2564 เจสซีได้ออกซิงเกิลดิจิทัลชื่อ "What Type of X" (어떤X) ในวันที่ 12 ตุลาคม เจสซีได้ปล่อยซิงเกิล "Cold Blooded" ซึ่งเป็นเพลงที่ร่วมมือกับทีมเต้นของเอ็มเน็ตที่เข้าร่วมแข่งขันในรายการ "Street Woman Fighter" ทีมเต้นได้รับมอบหมายให้ออกแบบท่าเต้นให้กับเพลงนี้ โดย YGX เป็นผู้ชนะในส่วนนี้ เจสซีและซ็อนมีมีเพื่อนนักร้องร่วมรีมิกซ์อย่างเป็นทางการสำหรับเพลง "Shivers" ของเอ็ด ชีแรน ซึ่งวางจำหน่ายเมื่อวันที่ 24 พฤศจิกายน
เจสซีเข้าเรียนที่ Korea Kent Foreign School พร้อมกับทิฟฟานี่ ยัง และ เจสสิกา ช็อง สมาชิกของวง Girls' Generation เจสซีประสบความสำเร็จในการออดิชั่นของ เอสเอ็มเอนเตอร์เทนเมนต์ ซึ่งเป็นบริษัทเดียวกับเพื่อนร่วมชั้นของเธอสองคน อย่างไรก็ตาม เธอเลือกที่จะไม่เข้าร่วมค่ายเพลง เนื่องจากเธอเชื่อว่าแนวทางของดนตรีนั้นไม่ตรงกับสไตล์ของเธอ ก่อนที่เจสซีจะหยุดพักจากวงการเพลงชั่วคราว เธอพยายามทำตัวให้ชินกับวัฒนธรรมเกาหลี เธอไม่ได้ประสบความสำเร็จในทันทีหลังจากเดบิวต์ และบางครั้งเธอถูกบังคับให้นอนในห้องซาวน่า เมื่อเธอไม่มีเงินเพียงพอสำหรับที่พัก
ในปี พ.ศ. 2556 ระหว่างที่เธอพักจากวงการเพลง เกิดการโต้เถียงกันว่าเจสซีมีส่วนเกี่ยวข้องในคำกล่าวหาว่าทำร้ายร่างกายหรือไม่ ในไม่ช้าผู้กล่าวหาว่าตกเป็นเหยื่อได้ยกเลิกข้อกล่าวหากับนักร้อง และการสอบสวนก็ปิดลง
Soviet Russia
ชิกะ คูโรดะ
ชิกะ คูโรดะ (; 24 มีนาคม ค.ศ. 1884 – 8 พฤศจิกายน ค.ศ. 1968) เป็นนักเคมีชาวญี่ปุ่นซึ่งวิจัยเกี่ยวกับสีในธรรมชาติ เธอเป็นสตรีชาวญี่ปุ่นคนแรกที่สำเร็จการศึกษาวิทยาศาสตรบัณฑิต
คูโรดะเกิดใน ค.ศ. 1884 ที่จังหวัดซางะ เธอสำเร็จการศึกษาจากโรงเรียนฝึกหัดครูประจำจังหวัดซางะแผนกหญิง (ปัจจุบันคือคณะครุศาสตร์ มหาวิทยาลัยซางะ) ใน ค.ศ. 1901 และเข้าทำงานเป็นครูเป็นเวลาหนึ่งปี หลังจากนั้นเธอจึงเข้าศึกษาต่อที่โรงเรียนฝึกหัดครูวิทยาศาสตร์สตรีชั้นสูงระหว่าง ค.ศ. 1902 และ ค.ศ. 1906 แล้วเข้าสอนที่โรงเรียนฝึกหัดครูประจำจังหวัดฟูกูอิแผนกหญิงเป็นเวลาหนึ่งปีก่อนจะกลับเข้าศึกษาในระดับบัณฑิตศึกษาที่โรงเรียนฝึกหัดครูประจำจังหวัดซางะใน ค.ศ. 1907 จนจบการศึกษาใน ค.ศ. 1909 เธอเข้าทำงานเป็นผู้ช่วยศาสตราจารย์ที่โรงเรียนฝึกหัดครูสตรีโตเกียวในเวลาต่อมา หลังจากนั้นใน ค.ศ. 1913 เมื่อมหาวิทยาลัยหลวงโทโฮกุเป็นมหาวิทยาลัยหลวงแห่งแรกที่เปิดรับนักศึกษาหญิง เธอได้เข้าศึกษาที่ภาควิชาเคมี คณะวิทยาศาสตร์ ร่วมกับนักศึกษาหญิงรุ่นแรกของมหาวิทยาลัย อาจารย์ที่ปรึกษาของเธอที่มหาวิทยาลัยหลวงโทโฮกุคือศาสตราจารย์ริโก มาจิมะ  ซึ่งทำให้คูโรดะสนใจด้านเคมีอินทรีย์ โดยเฉพาะสีย้อมธรรมชาติ งานวิจัยที่เธอทำร่วมกับศาสตราจารย์มาจิมะนั้นเกี่ยวข้องกับสีย้อมจากดอกมูราซากิหรือ "Lithospermum erythrorhizon" เธอสำเร็จการศึกษาระดับวิทยาศาสตรบัณฑิตใน ค.ศ. 1916 และเป็นสตรีชาวญี่ปุ่นคนแรกที่สำเร็จการศึกษาระดับนี้
หลังจบการศึกษาใน ค.ศ. 1916 คูโรดะเข้ารับตำแหน่งผู้ช่วยศาสตราจารย์ที่มหาวิทยาลัยหลวงโทโฮกุก่อนจะย้ายไปเป็นศาสตราจารย์ที่โรงเรียนฝึกหัดครูสตรีชั้นสูงโตเกียวใน ค.ศ. 1918 ในปีเดียวกันนั้นเองเธอได้เป็นผู้หญิงคนแรกที่นำเสนอผลงานต่อสมาคมเคมีแห่งประเทศญี่ปุ่น โดยเธอนำเสนอผลงานวิจัยสีย้อมจากดอกมูราซากิ จากนั้นใน ค.ศ. 1921 เธอเดินทางไปทำวิจัยที่มหาวิทยาลัยออกซฟอร์ดเกี่ยวกับอนุพันธ์ของกรดพทาโลนิก (phthalonic acid) โดยมีวิลเลียม เฮนรี เพอร์คินเป็นอาจารย์ที่ปรึกษาเป็นระยะเวลาสองปีก่อนเดินทางกลับประเทศญี่ปุ่นและดำรงตำแหน่งศาสตราจารย์ที่สถาบันเดิม ใน ค.ศ. 1924 เธอได้รับมอบหมายจากสถาบันริเก็งให้ทำวิจัยเกี่ยวกับโครงสร้างของคาร์ทามิน ซึ่งเป็นสีธรรมชาติจากดอกคำฝอย ซึ่งงานวิจัยดังกล่าวทำให้เธอได้รับปริญญาวิทยาศาสตรดุษฎีบัณฑิต ใน ค.ศ. 1929 เธอเป็นสตรีชาวญี่ปุ่นคนที่สองที่สำเร็จปริญญาเอกด้านวิทยาศาสตร์ต่อจากโคโนะ ยาซูอิ นักชีววิทยาด้านเซลล์
ตลอดช่วงทศวรรษ 1930 และ 1940 งานวิจัยของคูโรดะมุ่งเน้นไปที่การวิเคราะห์สีจากดอกผักปลาบเอเชีย ("Commelina communis") เปลือกมะเขือม่วง ถั่วเหลืองสีดำ ใบชิโซะแดง และหนามเม่นทะเล รวมไปถึงอนุพันธ์ของแนฟโทควิโนน เธอได้รับรางวัลมาจิมะจากสมาคมเคมีแห่งประเทศญี่ปุ่นใน ค.ศ. 1936 ต่อมาใน ค.ศ. 1949 เธอได้รับตำแหน่งศาสตราจารย์ประจำมหาวิทยาลัยโอจาโนมิซุในกรุงโตเกียว และในขณะเดียวกันก็เริ่มค้นคว้าเกี่ยวกับสีในเปลือกหัวหอม การสกัดผลึกเควอร์ซิทิน จากเปลือกหัวหอมนำไปสู่การสังเคราะห์ยาเคอรูทิน ซี ซึ่งเป็นยาลดความดัน ศาสตราจารย์คูโรดะเกษียณอายุใน ค.ศ. 1952 แต่ยังคงสอนหนังสือที่มหาวิทยาลัยโอจาโนมิซุในฐานะศาสตราจารย์เกียรติคุณ เธอได้รับเหรียญเกียรติยศแถบสีม่วงใน ค.ศ. 1959 และได้รับเครื่องราชอิสริยาภรณ์รัตนมงกุฎชั้นที่สามใน ค.ศ. 1965
ศาสตราจารย์คูโรดะเริ่มมีอาการโรคหัวใจตั้งแต่ ค.ศ. 1967 และเสียชีวิตเมื่อวันที่ 8 พฤศจิกายน ค.ศ. 1968 ที่จังหวัดฟูกูโอกะขณะที่เธอมีอายุได้ 84 ปี
มหาวิทยาลัยโทโฮกุได้สถาปนารางวัลชิกะ คูโรดะใน ค.ศ. 1999 เพื่อเป็นเกียรติให้กับนักศึกษาระดับบัณฑิตศึกษาสาขาวิทยาศาสตร์
ไอโนะ คิชิ
ไอโนะ คิชิ (; ; 1 กุมภาพันธ์ ค.ศ. 1988 – ) เป็นนักแสดง, นักร้อง และอดีตนักแสดงเอวีชาวญี่ปุ่น โดยเริ่มต้นอาชีพของเธอใน ค.ศ. 2008 คิชิได้แสดงในภาพยนตร์สำหรับผู้ใหญ่มากกว่า 400 เรื่อง และได้รับการเสนอชื่อให้เป็นหนึ่งในนักแสดงภาพยนตร์ผู้ใหญ่ที่ได้รับความนิยมมากที่สุดในยุคของเธอ ซึ่งความนิยมของเธอก็กลายเป็นการแสดงกระแสหลักเช่นกัน เธอยังเป็นสมาชิกของกลุ่มไอดอลเอบิซุมัสแคตส์รุ่นแรกระหว่าง ค.ศ. 2008 ถึง 2013 ทั้งนี้ คิชิได้อำลาวงการจากเวทีภาพยนตร์สำหรับผู้ใหญ่ในเดือนธันวาคม ค.ศ. 2015 และกลับสู่ชีวิตพลเรือน
ชีวิตตอนต้นและอาชีพเอวี.
คิชิเกิดเมื่อวันที่ 1 กุมภาพันธ์ ค.ศ. 1988 ที่โตเกียว ประเทศญี่ปุ่น ในการให้สัมภาษณ์ เธอจำได้ว่าการได้ดูภาพยนตร์สำหรับผู้ใหญ่ครั้งแรกของเธอคือการได้ดูเอวีไอดอลที่มีชื่อเสียงอบ่างทีนา ยูซูกิ (ริโอ) ที่ห้องพักในโรงแรม โดยถึงกับตะลึงในความงามของเธอ และรู้สึกตรึงใจกับความคิดที่จะเป็นนักแสดงภาพยนตร์สำหรับผู้ใหญ่ คิชิได้รับการเปิดตัวครั้งแรกในภาพยนตร์เอวีเมื่ออายุ 20 ปี เมื่อวันที่ 22 กุมภาพันธ์ ค.ศ. 2008 กับสตูดิโอเอวีที่มีชื่อเสียงอย่างอลิซเจแปน โดยสองปีแรกของคิชิในฐานะนักแสดงเอวีได้อยู่ภายใต้สัญญาพิเศษสองฉบับ ภายใต้สังกัดบริษัทอลิซเจแปนและแมกซ์-เอ แต่ในเดือนกุมภาพันธ์ ค.ศ. 2010 เธอได้ย้ายและทำสัญญาผูกขาดสองครั้งที่คล้ายคลึงกันกับบริษัทไอเดียพอกเกต และเอสวันนัมเบอร์วันสไตล์ คิชิได้แสดงร่วมกับทั้งสองสตูดิโอจนถึงเดือนมิถุนายน ค.ศ. 2011 เมื่อเธอเลือกที่จะอยู่กับบริษัทไอเดียพอกเกต และกลายเป็นหนึ่งในนักแสดงชั้นนำของสตูดิโอดังกล่าวจนอำลาวงการ โดยระหว่างทำหน้าที่ที่ไอเดียพอกเกต คิชิได้สร้างมิตรภาพที่แนบแน่นกับเอวีไอดอลคนอื่น ๆ ซึ่งรวมถึงทีนา ยูซูกิ, เจสซิกา คิซากิ, คาโฮะ คาซูมิ, มิโนริ ฮัตสึเนะ และไอริ คิจิมะ ทั้งนี้ คิชิได้อำลาวงการเอวีเมื่อปลาย ค.ศ. 2015 และภาพยนตร์อำลาวงการของเธอในชื่อ "อาบาโยะ!-แธงกิว ไอโนะ คิชิ รีไทร์เมนต์ สเปเชียล" ได้รับการจำหน่ายเมื่อวันที่ 12 ธันวาคม ค.ศ. 2015
โรงพยาบาลสงขลา
โรงพยาบาลสงขลา เป็นหนึ่งในสองโรงพยาบาลหลักของจังหวัดสงขลา ประเทศไทย ที่ดำเนินการโดยกระทรวงสาธารณสุข ส่วนอีกแห่งเป็นโรงพยาบาลหาดใหญ่ที่มีขนาดใหญ่กว่า ซึ่งโรงพยาบาลสงขลาได้รับการจัดอยู่ในประเภทโรงพยาบาลทั่วไปในสังกัดกระทรวงสาธารณสุข โดยมีศูนย์แพทยศาสตรศึกษาโครงการผลิตแพทย์เพิ่มเพื่อชาวชนบท ซึ่งจัดอบรมแพทย์ให้แก่คณะแพทยศาสตร์ของมหาวิทยาลัยนราธิวาสราชนครินทร์ และเป็นโรงพยาบาลในเครือคณะแพทยศาสตร์ มหาวิทยาลัยสงขลานครินทร์
ใน พ.ศ. 2464–2467 สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ ซึ่งในขณะนั้นเป็นอุปราชมณฑลปักษ์ใต้ ทรงริเริ่มการระดมทุนและการวางแผนโรงพยาบาลในใจกลางเทศบาลนครสงขลา และในวันที่ 26 มิถุนายน พ.ศ. 2468 สงขลาพยาบาลได้รับการเปิดโดยสมเด็จพระมหิตลาธิเบศร อดุลยเดชวิกรม พระบรมราชชนก ครั้นใน พ.ศ. 2478 ได้โอนย้ายสถานพยาบาลเป็นของเทศบาลนครสงขลา จึงเปลี่ยนชื่อโรงพยาบาลนี้เป็นโรงพยาบาล (เทศบาล) เมืองสงขลา ต่อมาใน พ.ศ. 2495 ได้โอนย้ายปฏิบัติการไปยังกระทรวงสาธารณสุขอีกครั้ง และโรงพยาบาลได้รับการขยายอย่างครอบคลุม อย่างไรก็ตาม เนื่องจากพื้นที่ใจกลางเมืองมีจำกัด คณะกรรมการโรงพยาบาลจึงหาที่ตั้งใหม่สำหรับโรงพยาบาล กระทั่งใน พ.ศ. 2528 ภายใต้คณะรัฐมนตรีของเปรม ติณสูลานนท์ ซึ่งเป็นส่วนหนึ่งของ"แผนพัฒนาเศรษฐกิจและสังคมแห่งชาติ ฉบับที่ 6" ได้ทำความตกลงกับกองทัพบกที่ 4 ของกองทัพบกไทย และองค์การบริหารส่วนจังหวัดสงขลา เพื่อโอนที่ดินทางตอนใต้สุดของสะพานติณสูลานนท์ สำหรับการก่อสร้างโรงพยาบาลแห่งใหม่ ซึ่งเริ่มก่อสร้างในเดือนเมษายน พ.ศ. 2538 และแล้วเสร็จในเดือนธันวาคมของปีเดียวกัน โดยเปิดโรงพยาบาลใหม่เมื่อวันที่ 31 ธันวาคมในชื่อโรงพยาบาลสงขลา ส่วนโรงพยาบาลเก่าใจกลางเมืองได้เปลี่ยนเป็น "ศูนย์แพทย์ชุมชนเมืองสงขลา"
Aino Kishi
ปาโบล
ปาโบล หรือ พาโบล  เป็นชื่อบุคคลชายในภาษาสเปน
ปาโบล หรือ พาโบล อาจหมายถึง
พาโบลฮันนีย์ – อัลบั้มเปิดตัวของวงเรดิโอเฮด
2Moons The Series เดือนเกี้ยวเดือน
Beauty Boy ผู้ชายขายสวย
Great Men Academy สุภาพบุรุษสุดที่เลิฟ
Happiness The Series ความรัก ความสุข เข้าใจ โอกาส
Home Stay หนีรัก ไปพักใจ
Happy Birthday วันเกิดของนาย วันตายของฉัน
Love Bipolar เลิฟนะคะ รักนะครับ
Memory ความทรงจำที่ไม่อาจลืม
Mint To Be นายนั่นแหละ… คู่แท้ของฉัน
Mister Daddy พ่อ(คุณ)ตัวดี
Monkey Twins วายุเทพยุทธ์
My Bromance The Series พี่ชาย เดอะซีรีส์
เพราะรักมันซับซ้อน It's Complicated
Ugly Duckling ลูกเป็ดขี้เหร่
War of High School the Series สงครามไฮสคูล
True Love Story เพราะเธอคือรัก
Together With Me อกหักมารักกับผม
The Sixth Sense สื่อรักสัมผัสหัวใจ (ละครโทรทัศน์)
The Seven Year Itch 7 ปี รักโดนใจ
The School โรงเรียนป่วน ก๊วนนักเรียนแสบ
The Mirror กระจกสะท้อนกรรม
The Cupids บริษัทรักอุตลุด
The Collector คนประกอบผี
Secret &amp; Summer เผลอใจให้รักเธอ
SOTUS The Series พี่ว้ากตัวร้ายกับนายปีหนึ่ง
Our Skyy อยากเห็นท้องฟ้าเป็นอย่างวันนั้น
YOUniverse จักรวาลเธอ
My Dear Loser รักไม่เอาถ่าน
บังเอิญรัก Love By Chance
The Red Carpet สมรภูมิพรมแดง
STAY ซากะ..ฉันจะคิดถึงเธอ
คุณแม่วัยใส The Series
30 กำลังแจ๋ว The Series
เลิฟซิคเดอะซีรี่ส์ รักวุ่น วัยรุ่นแสบ
Lovey Dovey แผนร้ายนายเจ้าเล่ห์
The Gifted นักเรียนพลังกิฟต์
Who Are You เธอคนนั้นคือฉันอีกคน
Let's Fight Ghost คู่ไฟท์ไฝว้ผี
Hotel Stars สูตรรักนักการโรงแรม
Part Time The Series วัยกล้าฝัน
SOTUS S The Series
Why R U The Series เพราะรักใช่เปล่า
Wake Up ชะนี The Series
พระสังฆมิตตาเถรี
สังฆมิตตา (บาลี: Saṅghamittā) หรือ สังฆมิตรา (สันสกฤต: Saṅghamitrā) หรือนามเดิม อยาปาลี (อักษรโรมัน: Ayapali; 282 ปี – 203 ปีก่อนคริสต์กาล) เป็นพระราชธิดาพระองค์ใหญ่ในพระเจ้าอโศก (304 ปี – 232 ปีก่อนคริสต์กาล) และพระเทวีผู้เป็นพระชายาพระองค์แรก พระนางสังฆมิตตาและพระมหินทะ พระเชษฐา ได้อุปสมบท และต่อมาเดินทางไปยังประเทศศรีลังกาเพื่อเผยแผ่พระพุทธศาสนาตามคำอาราธนาของพระเจ้าเทวานัมปิยติสสะแห่งอนุราธปุระ (250 ปี – 210 ปีก่อนคริสต์กาล) ผู้เป็นกษัตริย์ในยุคร่วมสมัยกันกับพระเจ้าอโศก ถึงแม้พระเจ้าอโศกจะไม่โปรดที่จะส่งพระราชธิดาไปยังต่างแดน แต่ท้ายที่สุดก็ทรงยอมความมุ่งมั่นของพระนางสังฆมิตตา พระนางและภิกษุณีจำนวนหนึ่งได้ตั้งภิกษุณีสงฆ์ขึ้นในศรีลังกาตามพระประสงค์ของพระเจ้าเทวานัมปิยติสสะที่ปราถนาให้พระนางอนุฬาและสตรีคนอื่น ๆ ในราชสำนักที่อนุราธปุระได้อุปสมบท
เนื่องด้วยพระนางสังฆมิตตาได้ตั้งภิกษุณีสงฆ์หรือ "เมเหนีสาสนา" (Meheini Sasna) ขึ้นในลังกา พระนามของพระนางจึงเชื่อมโยงกับคณะนักบวชหญิงเถรวาทที่จัดตั้งขึ้นในศรีลังกาและในดินแดนอื่น ๆ ทั้งพม่า จีน และไทย เชื่อกันว่าพระนางเป็นผู้นำต้นอ่อนของต้นพระศรีมหาโพธิ์อันศักดิ์สิทธิ์จากอินเดียมาปลูกในอนุราธปุระ (คือ ต้นพระชัยศรีมหาโพธิ์) มีการเฉลิมฉลองต้นพระชัยศรีมหาโพธิในอนุราธปุระทุกวันเดือนเพ็ญของเดือนธันวาคมในชื่อ "อุทุวปโปยะ" (Uduvapa Poya) หรือ "อุโบสถโปยะ" (Uposatha Poya) และในขณะเดียวกันก็เป็นวันสังฆมิตตาในศรีลังกาเช่นกัน
พระนางสังฆมิตตาเป็นพระราชธิดาพระองค์ใหญ่ในพระเจ้าอโศกมหาราช (304 ปี – 232 ปีก่อนคริสต์กาล) และพระเทวีผู้เป็นพระชายาพระองค์แรก ประสูติเมื่อ 282 ปีก่อนคริสต์ศักราช เป็นพระราชบุตรพระองค์รองจากพระมหินทเถระผู้เป็นพระเชษฐา พระนางสังฆมิตตาประสูติที่เมืองอุชเชนี (ปัจจุบันเป็นนครในรัฐมัธยประเทศ ประเทศอินเดีย) พระนางอภิเษกสมรสเมื่อวัยได้ 14 ปี กับอัคคิพรหม ซึ่งในภายหลังได้บรรลุเป็นพระอรหันต์เช่นกัน ทั้งคู่มีบุตรหนึ่งคนคือสุมนสามเณร ซึ่งต่อมาก็บรรลุอรหันต์เช่นกัน พระอาจารย์ของพระนางคือพระอายุปาลิตเถรี พระนางบรรพชาเมื่ออายุได้ 18 ปีพร้อมกับพระเชษฐา โดยมีพระธัมมปาลิตเถรีเป็นพระอุปัชฌาย์ พระนางบรรลุอรหันต์และประทับอยู่ในปาฏลีบุตร (ปัจจุบันคือนครปัฏณา)
ชีวิตในศรีลังกา.
พระนางสังฆมิตตาพร้อมด้วยภิกษุณีสิบรูปเดินทางไปยังศรีลังกาเพื่อเผยแผ่พระพุทธศาสนาหตามคำอาราธนาของพระเจ้าเทวานัมปิยติสสะแห่งอนุราธปุระ (250 ปี – 210 ปีก่อนคริสต์กาล) ซึ่งร่วมสมัยกันกับพระเจ้าอโศก ถึงแม้พระเจ้าอโศกจะไม่โปรดที่จะส่งพระธิดาไปยังต่างแดน แต่ท้ายที่สุดก็ทรงยอมความมุ่งมั่นของพระนางสังฆมิตตา พระนางและภิกษุณีจำนวนหนึ่งได้ตั้งภิกษุณีสงฆ์ขึ้นในศรีลังกาตามพระประสงค์ของพระเจ้าเทวานัมปิยติสสะที่ปราถนาให้พระนางอนุฬาและสตรีคนอื่น ๆ ในราชสำนักที่อนุราธปุระได้บวชในพระพุทธศาสนา เมื่อเดินทางถึงอนุราธปุระ พระนางสังฆมิตตาได้ปลูกต้นอ่อนของต้นพระศรีมหาโพธิ์ในสวนมหาเมฆวนา (Mahāmeghavana) ที่ซึ่งปัจจุบันยังยืนต้นคงอยู่ และเป็นที่รู้จักในชื่อต้นพระชัยศรีมหาโพธิ์
ในคัมภีร์ทีปวงศ์ระบุจำนวนภิกษุณีที่เดินทางไปลังกาด้วยอยู่ที่ 3 รูป อย่างไรก็ตามโดยทั่วไปยึดถือจำนวนภิกษุณีที่เดินทางไปลังการวม 11 รูปซึ่งรวมพระนางสังฆมิตตา นามของภิกษุณีสิบรูปได้แก่: อุตตรา (Uttara), เหมา (Hema), ปสัทปาลา (Pasadpala), อัคคีมิตตา (Aggimitta), ทาสิกา (Dasika), เผคคู (Pheggu), ปัพพพตา (Pabbata), มัตตา (Matta), มัลลา (Malla) และธัมมทาสิยา (Dhammadasiya)
พระนางสังฆมิตตาเถรี
Sanghamitta
บาร์บารา แมคคลินทอค
บาร์บารา แมคคลินทอค (; 16 มิถุนายน 1902 – 2 กันยายน 1992) เป็นนักวิทยาศาสตร์และนักพันธุศาสตร์ ชาวอเมริกัน ผู้ได้รับรางวัล โนเบลสาขาสรีรวิทยาหรือการแพทย์ ในปี 1983 เธอได้รับปริญญาเอกด้านพฤกษศาสตร์จากมหาวิทยาลัยคอร์เนล ในปี 1927 ที่นั่นเธอเริ่มอาชีพในฐานะผู้นำในการพัฒนาเซลล์พันธุศาสตร์ ข้าวโพด ซึ่งเป็นจุดสนใจของการวิจัยตลอดชีวิตที่เหลือของเธอ ตั้งแต่ช่วงปลายทศวรรษ 1920 แมคคลินทอคได้ศึกษาโครโมโซม และการเปลี่ยนแปลงของโครโมโซมระหว่างการสืบพันธุ์ในข้าวโพด เธอพัฒนาเทคนิคในการแสดงภาพโครโมโซมของข้าวโพดและใช้การวิเคราะห์ด้วยกล้องจุลทรรศน์เพื่อแสดงแนวคิดทางพันธุกรรมพื้นฐานมากมาย แนว​คิด​อย่าง​หนึ่ง​เหล่า​นี้​คือ​แนว​คิด​เรื่อง ​การ​ผสม​ใหม่​ทาง​พันธุกรรม ​โดย​การ ​ไขว้เปลี่ยนของโครโมโซม ระหว่าง ไมโอซิส—กลไก​ที่​โครโมโซม​ใช้​แลกเปลี่ยน​ข้อมูล เธอได้จัดทำ แผนที่ความเชื่อมโยงของพันธุกรรม ฉบับแรกสำหรับข้าวโพด โดยเชื่อมโยงบริเวณโครโมโซมกับลักษณะทางกายภาพ เธอได้แสดงให้เห็นบทบาทของเทโลเมียร์ และ เซนโทรเมียร์ ซึ่งเป็นบริเวณของโครโมโซมที่มีความสำคัญต่อการอนุรักษ์ ข้อมูลทางพันธุกรรม เธอได้รับการยอมรับว่าเป็นหนึ่งในผู้เชี่ยวชาญในสาขานี้ ได้รับรางวัลทุนอันทรงเกียรติ และได้รับเลือกเป็นสมาชิกของ National Academy of Sciences ในปี 1944
ในช่วงทศวรรษที่ 1940 และ 1950 แมคคลินทอค ค้นพบ transposon และใช้แสดงให้เห็นว่ายีนมีหน้าที่ในการเปิดและปิดลักษณะทางกายภาพ เธอพัฒนาทฤษฎีเพื่ออธิบายการซ่อนและการแสดงออกของข้อมูลทางพันธุกรรมจากพืชข้าวโพดรุ่นหนึ่งไปสู่รุ่นต่อไป เนื่องจากความกังขาในงานวิจัยของเธอ เธอจึงหยุดเผยแพร่ข้อมูลของงานวิจัยในปี 1953
ต่อมา เธอได้ทำการศึกษาเกี่ยวกับพันธุศาสตร์เซลล์และ พฤกษศาสตร์พื้นบ้าน ของพันธุ์ข้าวโพดจากอเมริกาใต้ งานวิจัยของแมคคลินทอคเป็นที่เข้าใจกันเป็นอย่างดีในช่วงทศวรรษ 1960 และ 1970 เนื่องจากนักวิทยาศาสตร์คนอื่นๆ ได้ยืนยันกลไกของการเปลี่ยนแปลงทางพันธุกรรมและการควบคุมการแสดงออกของยีนที่เธอได้แสดงให้เห็นในการวิจัยข้าวโพดของเธอในปี 1940 และ 1950 เธอได้รับรางวัลและการยอมรับผลงานรวมถึงได้รับ รางวัลโนเบลสาขาสรีรวิทยาหรือการแพทย์ในปี 1983 สำหรับการค้นพบการ genetic transposition ในปี 2022 เธอยังคงเป็นผู้หญิงคนเดียวที่ได้รับรางวัลโนเบลไม่รวมกับใครในสาขานั้น
สามสิบเก้า  เป็นซีรีส์ทางโทรทัศน์ของเกาหลีใต้ที่กำกับโดย คิม ซัง-โฮ และนำแสดงโดย ซน เย-จิน, จ็อน มี-โด และ คิม จี-ฮย็อน ซีรีส์เรื่องนี้เป็นเรื่องราวเกี่ยวกับชีวิต มิตรภาพ ความโรแมนติก และความรักของเพื่อนรักสามคนที่กำลังจะอายุครบ 40 ปี ออกอากาศทางช่องเจทีบีซี เมื่อวันที่ 16 กุมภาพันธ์ ปี ค.ศ. 2022 ถึง วันที่ 31 มีนาคม ค.ศ. 2022 ออกอากาศทุกวันพุธและพฤหัสบดี เวลา 22.30 น. (เวลามาตรฐานเกาหลี) นอกจากนี้ยังสามารถสตรีมบน เน็ตฟลิกซ์ ได้อีกด้วย
ชามีโจ (รับบทโดย ซน เย-จิน) บอกกับ จองชานยอง (รับบทโดย จ็อน มี-โด) และ จางจูฮี (รับบทโดย คิม จี-ฮย็อน) สองสาวเพื่อนรักว่า เธอจะลาพักร้อนยาวเป็นเวลา 1 ปี หลังจากทุ่มเทดูแลคลินิกความงาม มาถึง 5 ปี จนทุกอย่างอยู่ตัว เข้าที่ ไปได้ด้วยดี มีลูกค้ามากมาย โดยวางแผนจะให้ ชามีฮยอน (รับบทโดย คัง มัล-กึม) พี่สาวเป็นคนดูแล แต่แล้วในวันที่เธอและเพื่อนซี้กลับไปเยี่ยมสถานสงเคราะห์เด็กอนนูรี บ้านเด็กกำพร้าที่เธอเคยอยู่ตอนเด็กๆ ก่อนที่จะมีพ่อแม่บุญธรรมรับมาไปเลี้ยงดู มีโจก็ได้พบกับชายหนุ่มวัย 39 ปี คิมซอนอู (รับบทโดย ยอน อู-จิน) ที่มาสอนภาษาอังกฤษให้เด็กๆ มีโจลืมนาฬิกาข้อมือไว้ที่สถานสงเคราะห์ตอนล้างจาน ครูของที่นี่ซึ่งมักคุ้นกันอย่างดีจึงได้ไหว้วานให้คิมซอนอูที่กำลังจะกลับโซล นำนาฬิกาไปให้เธอ ชามีโจซื้อดอกโบตั๋นให้เขาแทนคำขอบคุณ ด้วยแรงดึงดูดของกลิ่นดอกโบตั๋นอันหอมหวานจับใจ การพบกันโดยบังเอิญอีกครั้งในงานคอนเสิร์ตดนตรีคลาสสิก คิมซอนอู ชวนชามีโจไปดูดอกโบตั๋นที่เธอซื้อให้ที่บ้านของเขา สองคนได้มีสัมพันธ์ลึกซึ้งต่อกันในคืนนั้น ซอนอูจะขอนัดเจอกันอีก แต่มีโจบอกว่าเธอกำลังจะไปอเมริกา และจะไปนานราวปีสองปี ทว่าสองคนก็ได้มาเจอกันอีกจนได้ เพราะที่แท้ คิมซอนอู คือหมอความงามที่ ชามีโจ นัดสัมภาษณ์ไว้เพื่อมาช่วยงานที่คลินิกระหว่างที่เธอไม่อยู่นั่นเอง ทั้งจากคำพูดแดกดันเชิงขอร้องของมีโจเพื่อนรัก ว่าทำตัวเป็นชู้กับสามีชาวบ้าน ในที่สุด จองชานยอง ก็ตัดสินใจเด็ดขาด เลิกทั้งบุหรี่ และเลิกกับรักแรกรักเดียวของเธอ คิมจินซอก (รับบทโดย อี มู-แซง) ซีอีโอแห่ง Champ Entertainment เอเจนซีดูแลนักแสดง แต่อีกฝ่ายซึ่งทั้งแต่งงานมีครอบครัวแถมมีลูกแล้ว กลับทำใจไม่ได้ที่ต้องเลิกกัน คิมจินซอกขอให้จองชานยองทบทวนความคิดใหม่ ทางด้านมีโจถึงกับใจเต้นโครมครามเมื่อถูก คิมซอนอู สารภาพความในใจที่มีต่อตัวเธอออกมา และพร้อมๆ กันนั้นเธอก็ต้องใจสลายเมื่อหมอที่พวกเธอพากันไปตรวจสุขภาพไว้โทร.มาหา มีโจต้องเจอกับ สิ่งที่ไม่เคยคิดเลยสักครั้ง ไม่แม้แต่ครั้งเดียว ว่าเพื่อนรักของเธอจะมีชีวิตอยู่ได้อีกไม่นาน ชามีโจเครียดหนักไม่รู้จะเริ่มต้นบอกกับเพื่อนรักทั้งสองคนอย่างไร โชคยังดีที่มี ซอนอู คอยเป็นกำลังใจอยู่ข้างๆ อย่างเข้าใจ
วัดตาลเอน
วัดตาลเอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตาลเอน อำเภอบางปะหัน จังหวัดพระนครศรีอยุธยา
วัดตาลเอนมีการปฏิบัติธรรมซึ่งได้นำแนวทางการสอนของพระธรรมสิงหบุราจารย์ (จรัญ ฐิตธมฺโม) แนวทางการปฏิบัติจะเป็นการฝึกแบบสติปัฏฐาน 4 (พอง-ยุบ)วัดตาลเอนเป็นสำนักปฏิบัติธรรมประจำจังหวัดพระนครศรีอยุธยา แห่งที่ 15 มีพระครูวิสุทธิ์ภาวนาประสิทธิ์ วิ.(จิรยุทธ์ อธิฉนฺโท) เป็นเจ้าอาวาส
วัดตาลเอนเป็นวัดเก่าแก่สันนิษฐานว่าสร้างมาตั้งแต่สมัยกรุงศรีอยุธยาเป็นราชธานี สันนิษฐานว่าสร้างโดยเจ้าเทพศักดิ์ ตามเอกสารหลักฐานของสำนักงานพุทธศาสนาแห่งชาติระบุว่า วัดตาลเอนทำการสร้างบูรณะเมื่อ พ.ศ. 2360 สมัยพระบาทสมเด็จพระพุทธเลิศหล้านภาลัย แห่งกรุงรัตนโกสินทร์ ได้รับพระราชทานวิสุงคามสีมาเมื่อ พ.ศ. 2371
ปูชนียวัตถุที่สำคัญ ได้แก่ พระประธานเก่าแก่ในอุโบสถที่เป็นศิลปะอยุธยา เจดีย์หลังองค์อุโบสถ เจดีย์บรรจุพระบรมสารีริกธาตุ หลวงพ่อกลับ พระพุทธรูปสมัยกรุงศรีอยุธยา รัชสมัยพระเจ้าปราสาททอง ประดิษฐาน ณ ศาลา 80 ปี
สถานที่ของสำนักปฏิบัติธรรมวัดตาลเอนแยกออกเขตวัดอย่างชัดเจนโดยตั้งอยู่คนละฝั่งถนน ประกอบด้วย อาคารปฏิบัติธรรม อาคารที่พัก โรงอาหาร โรงครัว รวมทั้งร้านสวัสดิการ ในส่วนของฝั่งวัดยังคงมีความเป็นธรรมชาติประกอบด้วยความร่มรื่นของแมกไม้ มีความสัปปายะต่อการปฏิบัติธรรม ซึ่งผู้ปฏิบัติธรรมสามารถขออนุญาตข้ามมาใช้เป็นสถานที่ปฏิบัติได้ในบางโอกาส
เทศมณฑลแฟรอชแบนด์
แฟรอชแบนด์  เป็นเทศมณฑลในจังหวัดฟอร์ส ประเทศอิหร่าน โดยมีแฟรอชแบนด์เป็นเมืองหลัก จากสำมะโน พ.ศ. 2549 เทศมณฑลนี้มีประชากร 38,679 คนใน 8,474 ครัวเรือน เทศมณฑลนี้แบ่งออกเป็น 2 อำเภอคือ อำเภอกลางและอำเภอเดฮ์แรม และมีเมืองเพียง 3 เมืองคือแฟรอชแบนด์, นูจีน และเดฮ์แรม
ฟีรูซอบอด (จังหวัดฟอร์ส)